EkBass/fiwiki-20250220-pages-articles huggingface dataset:
Mutenia

thumb|Mutenian kylää 1950-luvulla. Mutenia on Sodankylän Sompiossa sijaitseva kylä, jonka muodostaa kolme asumatonta taloa. Se on yksi viidestä Sompion alueen kokonaan tai osittain Lokan tekojärven alle jääneestä kylästä. Alkuperäisestä Mutenian kylästä on tekoaltaan luoteisosassa nykyään jäljellä vain yksi 1800-luvun lopulla rakennettu talo piharakennuksineen. Lisäksi kylässä on kaksi toisen maailmansodan jälkeiseltä ajalta periytyvää pihapiiriä. Rakennukset ovat Lokan tekoaltaan rakentaneen Kemijoki Oy:n omistuksessa, eivätkä ne ole vapaasti tutustuttavissa. Mutenia kuuluu yhdessä Purnumukan kylän kanssa Museoviraston määrittelemiin valtakunnallisesti merkittäviin rakennettuihin kulttuuriympäristöihin esimerkkeinä Sodankylän metsäsaamelaisesta asutuksesta. == Historia == Mutenian kylä sijaitsi alun perin Sompiojärvestä alkunsa saaneen Mutenianjoen varrella. 1840-luvulla paikalla vieraillut M. A. Castrén kuvaili 17 peräkkäisen katovuoden kurjistamia Mutenian oloja äärimmäisen köyhiksi.Kivekäs, Juha: Kertomuksia Lapista osa 3, s. 160. Books on Demand, 2015. ISBN 978-952-31857-9-1. Kirjan verkkoversio Google Booksissa 1870–1890-luvuilla Sompioon muutti Ruotsin ja Norjan välisen rajasulun vuoksi Koutokeinon ja Enontekiön alueiden porosaamelaisia, joista osa asettui myös Muteniaan. Varsinainen maarekisterikylä syntyi vasta vuonna 1910 suoritetun isojaon myötä.Lilja, Erkki: Seitajärven museotien historiallinen ja nykyinen ulottuvuus, s. 9. Rovaniemi, 2011. ISBN 978-952-92914-5-8. Teoksen verkkoversio Maantie kylään saatiin 1936, kun Lokasta Korvasen ja Mutenian kautta Vuotsoon johtanut yhteys valmistui. Vuonna 1967 alkaneen tekoaltaan täyttämisen myötä kylä jäi osittain veden alle. Sen taloista suurin osa kuitenkin säilyi, mutta yhtä lukuun ottamatta kaikkien asukkaat muuttivat läheiseen Vuotson kylään.Pyhäjärvi, Leena ym.: Lokka muutosten näyttämönä, s. 4. Lapin tutkimusseura, Rovaniemi, 2011. ISBN 978-951-93276-0-0. Teoksen verkkoversio Nykyään Mutenian edustalla on Lokan tekojärven lahti. == Lähteet == == Aiheesta muualla == *Kuvia Mutenian kylästä Luokka:Sodankylän kylät Luokka:Valtakunnallisesti merkittävät rakennetut kulttuuriympäristöt Suomessa
Venäjänvesikontiainen

Venäjänvesikontiainen (Desmana moschata) on uhanalainen kontiaislaji. ==Levinneisyys== Venäjänvesikontiaista tavataan Venäjällä, Ukrainassa ja Kazakstanissa. Sen levinneisyysalue on sirpaloitunut, ja se on hävinnyt monilta alueilta, esimerkiksi Valko-Venäjältä kokonaan. Vuonna 2017 lajia arvioitiin olevan Venäjällä noin 8 000 – 10 000 yksilöä, kun niitä oli vielä 2001 yli 27 000\. Lajia uhkaavat ilmastonmuutoksen aiheuttamat muutokset tulvamalleissa, kuolemat kalastuksen sivusaaliina, elinympäristöjen tuhoutuminen, vesien saastuminen ja kilpailu vieraslajien kanssa. Venäjänvesikontiainen luokiteltiin vuonna 2023 äärimmäisen uhanalaiseksi, kun se aiemmin oli ollut erittäin uhanalaiseksi. ==Elintavat== Venäjänvesikontiainen elää vesistöjen läheisyydessä. Sillä on melko tarkat elinympäristövaatimukset, ja se suosii vesistöjä, joissa on runsaasti vesikasvillisuutta ja joiden rannoilla kasvaa pensaikkoa ja vanhaa metsää. Suotuisina vuosina venäjänvesikontiainen voi lisääntyä vuoden ympäri, mutta yleensä se lisääntyy kahdesti vuodessa: loppukeväällä ja syksyllä. Molemmat sukupuolet huolehtivat poikasista. Laji on kaikkiruokainen, ja sen on havaittu käyttävän ravinnokseen ainakin 72:a vesissä elävää selkärangatonta lajia sekä 30 kasvilajia. Se syö myös kaloja ja sammakkoeläimiä. ==Lähteet== Luokka:Kontiaiset Luokka:Uhanalaiset nisäkkäät
John Lewis and Sons

John Lewis and Sons Limited oli brittiläinen telakkayhtiö, joka sijaitsi Skotlannissa Aberdeenissä. == Historia == Andrew Lewis perusti yhtiön vuonna 1907. Perustajan isä oli covelainen puuveneseppä John Lewis, joka myöhemmin valmisti höyrykoneita ja korjasi niitä Aberdeenissä. Telakka valmisti ensimmäisen aluksensa vasta vuonna 1917, jolloin ensimmäinen maailmansota loi uusia tilauksia. Yhtiö valmisti aluksi rannikkoliikenteen tarvitsemia aluksia, kunnes se keskittyi rahtialuksiin.aberdeenships.com - John Lewis and Sons Toisen maailmansodan aikana yhtiö valmisti yli kolmekymmentä alusta kuten miinanraivaustroolareita ja partioaluksia. Telakka jatkoi sodan jälkeen erikoistumistaan troolareihin, mutta se kuitenkin valmisti vuonna 1968 purjekoulualus Malcolm Millerin. Yhtiön osti vuonna 1972 Wood Group, joka keskittyi kalateollisuuteen kuten alusten omistamiseen ja kalankäsittelyyn. Vuonna 1976 telakalle valmistui uusi 1600 tonnin "slipway", joka mahdollisti yhä suurempien alusten korjaamisen ja valmistuksen. Telakka keskittyi samalla yhä enemmän korjauksiin, vaikka se valmistikin toisinaan uusia aluksia vuoteen 1980 saakka. == Lähteet == *
Tetrakaiini

Tetrakaiini (C15H24N2O2) on aminoestereihin kuuluva orgaaninen yhdiste. Yhdistettä käytetään sen hydrokloridisuolana lääketieteessä ja eläinlääketieteessä voimakkaana ja pitkävaikutteisena paikallispuudutteena. Tetrakaiini kuuluu WHO:n laatimalle tärkeimpien lääkeaineiden listalle. == Ominaisuudet == Tetrakaiini on huoneenlämpötilassa valkoista kiteistä ainetta. Yhdiste liukenee vain heikosti veteen ja paremmin orgaanisiin liuottimiin kuten etanoliin ja kloroformiin. Dietyylieetteriin, asetoniin tai bentseeniin se on puolestaan lähes täysin liukenematon. Tetrakaiini on polymorfista ja sillä on kolme eri kidemuotoa, joiden sulamispisteet ovat lähellä toisiaanRobert Rippel: Local Anesthetics, Ullmann's Encyclopedia of Industrial Chemistry, John Wiley & Sons, New York, 2000. Viitattu 6.10.2015. Tetrakaiinia käytetään erityisesti silmän puudutukseen leikkauksien aikana ja spinaalipuudutteena. Yhdisteen vaikutusaika on pitkä noin 1,5-3 h johtuen tetrakaiinin hyvästä rasvaliukoisuudesta. Puudutteena tetrakaiini on lidokaiiniin verrattuna neljä kertaa potentimpi. Tyypillisesti tetrakaiinia käytetään geelinä tai liuoksena, jossa on 0,5 massaprosenttia vaikuttavaa ainetta. Tetrakaiini metaboloituu ihmiselimistössä esteraasien vaikutuksesta.Terence M. Dolak, O. William Lever Jr., David Marsh, Irene Moran & Scott Sutton: Ophthalmological Preparations, Ullmann's Encyclopedia of Industrial Chemistry, John Wiley & Sons, New York, 2000. Viitattu 6.10.2015 == Haittavaikutukset == Tetrakaiini laajentaa verisuonia, mikä voi aiheuttaa kutinaa käytettäessä ainetta topikaalisesti. Käytettäessä tetrakaiinia silmissä, aiheuttaa se melko voimakasta kirvelyä hetken ajan. Pitkäaikainen käyttö esimerkiksi glaukoomapotilailla altistaa yliherkistymisenä ja tetrakaiinille allergisten potilaiden oireita ovat useita päiviä kestävä silmäluomien turvotus, herkkyys ja kutina. Tetrakaiini voi spinaalipuudutteena aiheuttaa vakavan cauda equina-syndrooman, jonka oireina ovat alaraajojen tunnottomuus ja virtsaus - ja ulostusongelmat. == Synteesi == Tetrakaiinia voidaan valmistaa usealla tavalla. Käytettyjä ovat p-aminobentsoehapon tai se etyyliesterin alkyloiminen 1-bromibutaanilla ja muodostuvan p-butyyliaminobentsoehapon hapon esteröinti dimetyylietanoliamiinin avulla tai p-butyyliaminobentsoehapon etyyliesterin vaihtoesteröinti dimetyylietanoliamiinilla natriumetoksidin toimiessa reaktiossa emäksisenä katalyyttinä. : Kolmas tapa on käsitellä prokaiinia butaldehydillä ja pelkistämällä muodostuva imiini vedyllä palladiumin toimiessa katalyyttinä. Reaktio on tyypiltään pelkistävä aminointi. : == Lähteet == == Aiheesta muualla == *PubChem: Tetracaine *Kyoto Encyclopedia of Genes and Genomes (KEGG): Tetracaine *ChemBlink: Tetracaine Luokka:Puudutteet Luokka:WHO:n tärkeimmät lääkkeet
Martinkallion koulu

Martinkallion koulu on yhtenäinen peruskoulu Espoossa. Koulu käsittää luokat esikoulusta yhdeksänteen luokkaan asti. Koulussa opiskelee noin 500 oppilasta. Martinkallion koulu sijaitsee Nöykkiön kaupunginosassa. Se on värikäs rakennus, jonka yhteydessä on iso hiekkakenttä. Martinkallion koulun tavoitteena on edistää oppilaan suhdetta luontoon ja opettaa suojelemaan luontoa. Muita koulun arvoja ovat muun muassa elämän kunnioitus, rehellisyys, suvaitsevaisuus, kestävä kehitys, vastuuntuntoisuus ja tavoitteellisuus. Martinkallion koulussa oppilaille halutaan opettaa luonnon kunnioittamisen lisäksi hyviä käytöstapoja sekä ymmärtämään heidän toimintansa ympäristölliset seuraukset. Koulu arvostaa yhteistyötaitoja, yhteisöllisyyttä ja yhteisöön sitoutumista sekä itsetunnon ja itsetuntemuksen kehittymistä. Koulu pyrkii myös antamaan koulun henkilökunnalle ja oppilaille vaikuttamismahdollisuuksia heitä itseään koskeviin asioihin. Martinkallion koulu on myös KiVa Koulu, joka on koulukiusaamista ehkäisevä toimenpideohjelma. Martinkallion koulussa on myös otettu kokeiluun uusi pulpetiton opiskelutapa, jonka tulokset ovat olleet positiivisia. == Lähteet == * http://www.espoo.fi/martinkallionkoulu * http://www.martela.fi/uutiset-artikkelit-ja-lehdistotiedotteet/martinkallion- koulussa-heitettiin-hyvastit-pulpeteille Luokka:Espoon peruskoulut Luokka:Nöykkiö
Sabueso español

Sabueso español ("espanjanajokoira") on FCI:n roturyhmään 6 kuuluva keskikokoinen ajava koira. Se on kotoisin Pyreneiden niemimaalta, missä sitä käytetään erityisesti metsästyskoirana. ==Ulkonäkö== Sabueso españolin väri on valkoinen ja oranssi epäsäännöllisin merkein. Oranssi väri voi olla hyvin lähellä sitruunan keltaista ja vaalean ruskeaa. Rodun turkki on lyhytkarvainen ja tiheä. Urosten säkäkorkeus on 52–57 cm ja narttujen 48–53 cm. Sabueso espãnolin pää on pitkänomainen kuonon ja kallon ollessa samanpituiset. Kallo on hieman kupera. Kuono on hieman tasainen eikä terävä. Ylähuuli peittää alaleuan. Kirsu on samanvärinen kuin ylähuuli ja musta. Korvat ovat pitkät ja osoittavat alaspäin. Sabueso españolin niska on vahva ja sen nahka on löysä. Keho on kulmikas selän ollessa pitkä ja leveä. Häntä on keskikokoinen ja suippo kärjestä. ==Luonne ja käyttäytyminen== Sabueso españolilla on hyvin suuri metsästysvietti. Rodulle on tyypillistä käyttää erilaista haukuntaa metsästyksen aikana. Rodulle ei ole tyypillistä toimia ryhmissä, vaan metsästys tapahtuu joko yksinään tai korkeintaan kahden muun koiran kanssa. Sabueso español ei ole itsenäisen luonteensa takia kovinkaan hyvä seurakoira. Se on hyvin lojaali, rohkea, rauhallinen ja hellä. Sabueso españolit voivat juosta metsästyksen aikana jopa 4–5 tuntia. == Alkuperä == Jotkut uskovat rodun esi-isien saapuneen Espanjaan ensimmäisellä vuosisadalla eaa. foinikialaisten kauppiaiden laivoilla, toiset taas kelttien tuoneen ne mukanaan maahan. Kolmannen teorian mukaan sabueso polveutuisi Ardennien hubertuksenajokoirasta.Morris, Desmond. Dogs - The Ultimate Dictionary of Over 1000 Dog Breeds, s. 91. Trafalgar Square, 2008: North Pomfret, Vermont. Ensimmäiset maininnat rodusta ovat jo 1300-luvulta Alfonso XI:n metsästyskirjasta, ja myöhemmin siitä tuli yksi navarranseisojan esi-isistä. Sabuesosta tunnettiin alun perin kaksi eri muunnosta: de monte (vuoristoajokoira) ja lebrero (jäniskoira). De monte polveutui kelttiläisestä ajokoirasta (mahdollisesti sama rotu kuin kelttienvinttikoira), ja sen nimityksen väitetään perustuvan Keski-Ranskan ensimmäisiin asukkaisiin. Lebrero oli de montea pienempi ja kevyempiGondrexon, A. & Browne, I. Maailman koiraopas: s. 168. Weilin+Göös, Helsinki: 1974. ISBN951-35-1120-0., ja se erosi jälkimmäisestä myös lähes yksivärisen värityksensä (vain pienet valkoiset merkit kuonossa, niskassa ja rintakehässä) puolesta. ==Lähteet== Luokka:Espanjalaiset koirarodut Luokka:FCI 6 Ajavat ja jäljestävät koirat Luokka:Ajokoirat
Takaaki Kajita

Takaaki Kajita (, s. 9. maaliskuuta 1959 Higashimatsuyama, Saitaman prefektuuri) on japanilainen fyysikko. Kajitalle myönnettiin Nobelin fysiikanpalkinto vuonna 2015 yhdessä kanadalaisen Arthur B. McDonaldin kanssa heidän neutriino-oskillaation tutkimuksista, jotka osoittivat neutriinolla olevan massan. Kajita väitteli tohtoriksi vuonna 1986 Tokion yliopistossa, missä hän toimii professorina. Lisäksi hän johtaa Institute for Cosmic Ray Researchia (ICRR). Kajita on työskennellyt Super-Kamiokande-ryhmässä. ==Lähteet== Luokka:Japanilaiset fyysikot Luokka:Nobelin fysiikanpalkinnon saajat Luokka:Vuonna 1959 syntyneet Luokka:Elävät henkilöt
Alexander Hall and Company

Alexander Hall and Company oli brittiläinen telakkayhtiö, joka sijaitsi Skotlannissa Aberdeenissä. == Historia == Alexander Hall perusti yhtiön vuonna 1790 ottamalla hallintaansa Cochar and Gibbonin liiketoiminnan. Yhtiön ensimmäinen Aberdeen tai klipperikeulalla varustettu alus oli puinen purjealus vuonna 1839 valmistunut kuunari The Scottish Maid. Uusi keulan muoto paransi nopeutta ja purjehdusominaisuuksia.aberdeenships.com - Alexander Hall and Company Alexander Hall kuoli vuonna 1849 jättäen yrityksen kahdelle pojalleen Jamesille ja Williamille. Veljekset valmistivat useita kuuluisia klippereita tee- ja opiumikuljetuksiin kuten Torrington ja Stornowayn. William vastasi alusten suunnittelusta ja James liiketoiminnasta. He olivat myös kiinnostuneita työntekijöidensä hyvinvoinnista ja sairaskassa aloitti toimintansa 1846. Toisen maailmansodan päätyttyä telakka ei investoinut uudistuksiin ja Hall, Russell and Company valtasi yrityksen vuonna 1957. == Lähteet == *
Xàtiva

Xàtiva (valencian kieltä, espanjaksi Játiva) on Costeran comarcan pääkaupunki Valenciassa. Vuonna 2015 kaupungissa oli noin 29 000 asukasta. == Kuvia == Castell de Xàtiva, gat.JPG|Castell de Xàtiva Seu de Xàtiva i núvols.JPG|Col·legiata de Santa Maria de Xàtiva (La Seu) Plaça de Sant Jaume, Xàtiva.JPG|Plaça de Sant Jaume Pati de l'Almodí, Xàtiva.JPG|Museu Municipal de l'Almodí Plaça de la Trinitat i palau d'Alarcó, Xàtiva 03.jpg|Palau d'Alarcó ==Lähteet== ==Aiheesta muualla== Luokka:Valencian itsehallintoalueen kaupungit
Arthur B. McDonald

Arthur Bruce McDonald (s. 29. elokuuta 1943 Sydney, Nova Scotia) on kanadalainen fyysikko ja Sudbury Neutrino Observatory Institute'n johtaja. Hänellä on myös Gordon ja Patricia Grayn hiukkasastrofysiikan professuuri Queen's Universityssä Kingstonissa. McDonaldille myönnettiin Nobelin fysiikanpalkinto vuonna 2015 yhdessä japanilaisen Takaaki Kajitan kanssa heidän neutriino-oskillaatioiden tutkimuksista, jotka osoittivat neutriinolla olevan massan. == Tausta == McDonald syntyi Nova Scotian Sydneyssä. Hän suoritti fysiikassa Bachelor of Science -tutkinnon vuonna 1964 ja seuraava vuonna Master of Science -tutkinnon Dalhousie Universityssä Nova Scotiassa. Hän väitteli tohtoriksi fysiikasta California Institute of Technologyssä. == Akateeminen ura == McDonald toimi tutkimus­virkailijana Chalk River Nuclear Laboratoriesissa Ottawan luoteis­puolella vuosina 1970–1982. Vuosina 1982–1989 hän toimi professorina Princetonin yliopistossa, josta hän sen jälkeen siirtyi Queen's Universityyn. Nykyisin hän toimii tutkimuksen johtajana Queen's Universityssä. == Tutkimukset == Fyysikot ovat pitkään yrittäneet selvittää, onko neutriinolla massa. Jo 1960-luvulla kokeet viittasivat siihen, että neutriinoilla kenties on massa. Aurinkoa koskevat teoreettiset mallit ennustavat, että neutriinoja pitäisi syntyä suunnattomat määrät. Maan päälle asetetut neutriino­ilmaisimet ovat kuitenkin toistuvasti havainneet niitä vähemmän kuin teoria edellyttäisi. Koska neutriinoja on kolmea tyyppiä (elektronin, myonin ja taun neutriinot) ja koska auringosta tulevien neutriinojen ilmaisimet ovat alkujaan olleet herkkiä vain elektronin neutriinoille, suosituin selitys asialle on jo vuosia ollut se, että ”puuttuvat” elektronit ovat muuttuneet, joko pysyvästi tai ainakin väli­aikaisesti, toisen tyyppisiksi neutriinoiksi, joita laitteet eivät havaitse. Jos neutriino voi oskilloida, vaihtaen tyyppiään edes­takaisin, kvantti­mekaniikan lakien mukaan sillä on oltava massa. Elokuussa 2001 Sudburyn neutriino-observatoriossa (SNO) muodostettu työryhmä asensi Arthur B. McDonaldin johdolla havainto­laitteet 2 100 metrin syvyyteen erääseen kaivokseen lähelle Sudburyä. Näiden laitteiden avulla oli määrä voida selvittää suoranaisten havaintojen avulla, voivatko auringosta tulleet neutriinot muuttua myonin tai taun neutriinoiksi. SNO julkaisi raporttinsa Physical Review Letters'issä 13. elokuuta 2001, ja sitä on yleisesti pidetty erittäin tärkeänä tuloksena. McDonald ja Yoji Totsuka saivat vuonna 2007 fysiikan Benjamin Franklin -mitalin ”sen osoittamisesta, että kolme neutriinoiksi kutsuttua alkeishiukkastyyppiä muuttuvat toisikseen kulkiessaan tarpeeksi pitkän matkan.” ==Palkinnot == *2011, Royal Society of Canadan Henry Marshall Tory Medal tunnustukseksi ”suuren kunnian ja älyllisen hyvinvoinnin tuomisesta Kanadalle”. *2015, Nobelin fysiikanpalkinto yhdessä Takaaki Kajitan kanssa neutriino-oskillaatioiden havaitsemisesta, joka osoittaa, että neutriinoilla on massa. ==Lähteet== Luokka:Kanadalaiset fyysikot Luokka:Nobelin fysiikanpalkinnon saajat Luokka:Vuonna 1943 syntyneet Luokka:Elävät henkilöt
Ponthieu

Ponthieu oli keskiaikainen kreivikunta Picardien alueella. Se oli englantilaisten läänityksenä vuosina 1279–1360 ja Englannin kuninkaan omistuksessa vuoteen 1369.The New Encyclopædia Britannica, Volume 9, Micropædia, 15th Edition, 2002, s. 420. Tämän jälkeen se siirtyi Burgundin herttuakunnan ja Ranskan omistukseen. Ponthieun pääkaupunki oli Abbeville. Ponthieun nimi on edelleen käytössä eräissä ranskalaisissa paikannimissä, kuten Millencourt-en-Ponthieu ja Crécy-en-Ponthieu, jonka lähellä käytiin merkittävä Crécyn taistelu satavuotisessa sodassa. ==Lähteet== Luokka:Ranskan keskiaika Luokka:Englannin keskiaika Luokka:Somme
Xixona

Xixona (valencian kieltä, ) on kunta Campo de Alicanten comarcassa Valencian itsehallintoalueella Espanjassa. Vuonna 2021 kunnassa oli 6 861 asukasta. == Lähteet == ==Aiheesta muualla== Luokka:Alacantin maakunnan kunnat
Papillon

Papillon voi tarkoittaa ainakin seuraavia: * papillon, pieni ranskalais- belgialainen koirarotu * Vanki nimeltä Papillon (Papillon), Henri Charrièren romaani vuodelta 1969 * Papillon, Charrièren romaaniin perustuva yhdysvaltalainen elokuva vuodelta 1973 ** Papillon, elokuvan uudelleenfilmatisointi vuodelta 2017 * Perhonen (Le Papillon), Philippe Muylin ohjaama ranskalainen elokuva vuodelta 2002 * Papillon sukunimenä: ** Richard ”shox” Papillon (s. 1992), ranskalainen elektronisen urheilun ammattilainen
Agía Eiríni (Kéa)

Agía Eiríni (; myös Agía Iríni) on pronssikautisen kykladisen kulttuurin aikaisen asutuksen arkeologinen kohde Kéan saarella Kreikassa. Se sijaitsee saaren pohjoisosassa lähellä Vourkárin kylää. Paikka on saanut nykyisen nimensä siellä sijaitsevasta Pyhälle Irenelle (Agía Eiríni) omistetusta kirkosta. Paikan muinaista nimeä ei tunneta. Agía Eiríni on yksi Egeanmeren saarten merkittävimpiä esihistoriallisia kohteita. Asutus on syntynyt viimeistään neoliittisen kivikauden lopulla noin 3000 eaa. ja se on ollut käytössä noin vuoteen 1450 eaa., jolloin se tuhoutui suuressa maanjäristyksessä. Asutuksella on ollut käytössään suojaisa satama. Keramiikkalöytöjen perusteella asutus on harjoittanut laajaa kauppaa Egeanmeren alueella ja on se ollut kiinteissä yhteyksissä sekä Kreetan minolaisen kulttuurin että Manner-Kreikan kanssa. Agía Eirínin arvellaan toimineen yhdyslinkkinä minolaisen ja mantereen mykeneläisen kulttuurin välillä 1700-luvulta eaa. lähtien. Alueen järjestelmälliset arkeologiset kaivaukset alkoivat vuonna 1960. Niitä on suorittanut American School of Classical Studies at Athens. Alueelta on löydetty varhaiskykladisia rakennuksia noin ajalta 2500–2000 eaa. Keskiseltä pronssikaudelta noin vuosilta 2000–1600 eaa. on säilynyt linnoitusrakennelmia sekä temppelin jäänteet. Suurimpiin rakennuksiin kuuluu minolainen ”kartano” (joskus nimellä ”palatsi”). Temppeli sijaitsi hieman erillään asutuksesta. Se on osa rakennusta, jonka koko on noin 23 x 6 metriä. Kyseessä on yksi ensimmäisiä löydettyjä minolaisen ajan temppeleitä, mikä on osaltaan osoittanut vääräksi sen aiemman luulon, ettei minolaisilla olisi ollut erillisiä suuria temppeleitä. Tutkimus on osoittanut, että Agía Eirínin temppeli on ollut jatkuvassa käytössä asutuksen tuhon jälkeen jopa tuhat vuotta. Se oli rakennettu noin vuonna 1400 eaa., korjattu uuden maanjäristyksen jälkeen noin vuonna 1200 eaa., ja ollut käytössä aina hellenistiselle ajalle (noin 300 eaa.) saakka. Paikalta löydetyssä antiikin aikaisessa votiivikirjoituksessa temppelin kohteeksi mainitaan Dionysos. Tämä osoittaa jatkuvuutta minolais- mykeneläisen ja antiikin kreikkalaisen uskonnon välillä. Erikoista on myös se, ettei Kéa muutoin ole ollut merkittävä keskus antiikin aikana. Temppeliä lukuun ottamatta paikka on ollut antiikin aikana vain pienimuotoisessa käytössä. Temppelistä on löydetty muun muassa noin kahdenkymmenen naispuolisen terrakottapatsaan (korai) jäänteitä sekä taidokkaita keramiikka- ja käsityöesineitä. Patsaiden on arveltu esittävän joko jumalattaria tai (tanssivia) papittaria. Löydökset ovat Ioulídan arkeologisessa museossa. == Lähteet == == Aiheesta muualla == Luokka:Kéa Luokka:Minolaiset arkeologiset kohteet
Akrotírin seinämaalaukset

Akrotírin seinämaalaukset eli Akrotírin freskot on nimitys, jota käytetään Akrotírin minolaisaikaisesta kaupungista Santorínin saariryhmään kuuluvalta Thíran saarelta löydetyistä esihistoriallisista seinämaalauksista. Seinämaalaukset on maalattu minolaisena aikana pronssikaudella noin 1600-luvulla eaa. Ne on maalattu pääosin punaisen, oranssin, ruskean, keltaisen ja sinisen sävyillä sekä valkoisella ja mustalla. Vihreää ei ole käytetty, sillä saarelaisilla ei ollut käytössä vihreää pigmenttiä. Seinämaalaukset ovat nykyisin museoissa: osa on Kansallisessa arkeologisessa museossa Ateenassa, osa puolestaan Esihistoriallisen Theran museossa Santorínin pääkaupungissa Firássa. == Merkittävimmät seinämaalaukset == Merkittävimmät Akrotírista löydetyt seinämaalaukset ovat: Afrikkalainen Pohjoisafrikkalainen mies ja palmupuu. Löydetty rakennuksesta Alfa. Esillä Esihistoriallisen Theran museossa. Alaston poika Alaston poika, joka kantaa maljaa. Löydetty rakennuksesta Xeste 3. Antiloopit Kaksi antilooppia. Löydetty rakennuksesta Beta. Esillä Kansallisessa arkeologisessa museossa. Joki Maisemakuva, joka esittää jokea ja eläimiä. Löydetty niin kutsutusta Länsitalosta. Kalastajapoika Alaston poika, jonka kummassakin kädessä on dolfiineista koostuva kalansaalis. Löydetty niin kutsutusta Länsitalosta. Kevät eli Liljat Liljoja ja pääskysiä. Säilynyt lähes kokonaisena. Löydetty rakennuksesta Delta. Esillä Kansallisessa arkeologisessa museossa. Kokous kukkulalla ja haaksirikko Yläosassa väenkokous, alaosassa haaksirikko. Löydetty niin kutsutusta Länsitalosta. Laivakulkue eli Miniatyyrifresko Neljän kaupungin kautta kulkevia laivoja, jotka päätyvät lopulta Akrotírin asutukseen itseensä. Merkittävä ajan rakennusten ja merenkulun tutkimuksen kannalta. Löydetty niin kutsutusta Länsitalosta. Esillä Kansallisessa arkeologisessa museossa. Lehmät Nelijalkaisia eläimiä (lehmiä?). Löydetty rakennuksesta Beta. Esillä Esihistoriallisen Theran museossa. Naiset Naisia. Löydetty niin kutsutusta Naisten talosta. Esillä Esihistoriallisen Theran museossa. Nyrkkeilevät lapset Kaksi nyrkkeilevää lasta. Löydetty rakennuksesta Beta. Esillä Kansallisessa arkeologisessa museossa. Palvojat Joukko naisia. Löydetty rakennuksesta Xeste 3. Papyrus Papyruskasveja. Vihjaa kauppayhteyksistä Egyptiin, sillä papyrys ei kasva Kreikan alueella. Löydetty niin kutsutusta Naisten talosta. Esillä Esihistoriallisen Theran museossa. Potnia Theron Potnia Theron -jumalatar eli minolaisen uskonnon Eläinten valtiatar. Samaa kokonaisuutta Sahraminkerääjät-freskon kanssa. Löydetty rakennuksesta Xeste 3. Esillä Kansallisessa arkeologisessa museossa. Ruusukkeet Ruusukekuvioita. Löydetty rakennuksesta Xeste 3. Esillä Esihistoriallisen Theran museossa. Sahraminkerääjät Sahramia keräävä nainen. Samaa kokonaisuutta Palvojat-freskon kanssa. Löydetty rakennuksesta Xeste 3. Siniset apinat Kaksi sinistä apinaa. Löydetty rakennuksesta Beta. Esillä Esihistoriallisen Theran museossa. == Katso myös == * Knossoksen seinämaalaukset == Lähteet == == Aiheesta muualla == Luokka:Maalaukset Luokka:Minolainen kulttuuri Luokka:Thíra
Díktin luola

Díktin luola (; myös Diktéo(n) Ándro(n)) eli Psychrón luola (Σπήλαιο Ψυχρού, Spílaio Psychroú) on luola ja arkeologinen kohde Kreetan saarella Kreikassa. Se sijaitsee 1 025 metrin korkeudessa Díktivuoren pohjoisrinteellä Lasíthin ylätasangon lounaislaidalla Oropédio Lasithíoun kunnassa lähellä Psychrón kylää. Díktin luola on yksi Kreetan merkittävimmistä luolapyhäköistä. Se oli merkittävä kulttipaikka jo neoliittisella ja erityisesti minolaisella kaudella. Alun perin se oli ilmeisesti asuin- ja hautapaikka. Minolaisesta ajasta lähtien siellä palvottiin minolaisen uskonnon miespuolista nuorta jumalaa, joka kuoli ja syntyi uudelleen vuosittain vuodenaikojen kierron mukaan. Luola säilyi kulttikäytössä pitkään aina antiikin ajalle saakka. Tuolloin jumala yhdistettiin Zeukseen. Luola oli kulttikäytössä vielä roomalaisella ajalla. 1500-luvulta 1800-luvulle luola toimi paikallisten paimenten suojana. Kreikkalaisessa mytologiassa luola esitettiin Zeuksen syntymäluolana tai tarkemmin luolana, johon Rhea kätki vastasyntyneen Zeuksen, jotta Kronos ei nielisi tätä. Kureettien kerrotaan soittaneen ja tanssineen luolan edessä olevalla tasanteella, jotta Kronos ei kuulisi lapsen itkua. Samaa myyttiä kerrotaan tosin myös Ídavuorella sijaitsevasta Ídan luolasta. Asiasta oli antiikin aikana epäselvyyttä, koska Hesiodoksen Jumalten synty ei mainitse tarkkaa paikkaa. Erään myytin mukaan kreetalainen tietäjä Epimenides nukkui luolassa 57 vuotta. Luolan etukammion koko on 42 x 19 metriä, suurimman kammion koko 84 x 38 metriä ja kolmannen suuren kammion koko 25 x 12 metriä. Luolassa on lukuisia tippukiviä (stalaktiittejä ja stalagmiittejä). Ensimmäiset pienimuotoiset arkeologiset kaivaukset luolassa suoritti Federico Halbherr vuonna 1886 paikallisten löydettyä luolasta esineitä. Arthur Evans tutki luolaa vuonna 1897. Laajemmat kaivaukset aloitti David Hogarth vuonna 1899. Arkeologisissa tutkimuksissa luolasta on löydetty alttari, jolla on poltettu erilaisia uhreja; sekä votiivilahjoja, kuten jumal-, ihmis- ja eläinhahmoja ja kaksoiskirveitä (labrys). Pyhä alue on ollut aidattu aitauksella (temenos). Paikalta on löydetty myös katkelmallinen piirtokirjoitus, joka on osa hymnistä Díktin Zeukselle. Luola on avoin yleisölle ja sinne voi laskeutua portaita pitkin. == Lähteet == == Aiheesta muualla == Luokka:Kreikan luolat Luokka:Minolaiset kohteet Kreetalla Luokka:Oropédio Lasithíou
Big Pharma (muusikko)

Big Pharma on helsinkiläinen elektronisen musiikin tuottaja Jussi Ylikoski, joka tunnetaan myös Disco Ensemble -yhtyeen kitaristina. Big Pharman ensimmäinen single Freedom Juice julkaistiin toukokuussa 2015, mitä seurasi syyskuussa julkaistu kappale United By The Night. Big Pharman debyyttialbumi Freedom Juice julkaistiin maaliskuussa 2016. Vuonna 2020 Ylikoski liittyi Moon Shot -yhtyeeseen. == Diskografia == === Disco Ensemblen kanssa === * * * * * * === Nimellä Big Pharma === Albumit * Singlet *Freedom Juice (20.5.2015) *United By The Night feat. Ville Malja (18.9.2015) *Bloods Unite feat. Ringa Manner (6.11.2015) *Fucking Live It Up feat. Miikka Koivisto (11.12.2015) *Midnight Call (22.1.2016) *Suburban Trap (18.3.2016) Videot *Freedom Juice *United By The Night feat. Ville Malja *Fucking Live It Up feat. Miikka Koivisto *Midnight Call *Suburban Trap === Moon Shotin kanssa === * * == Lähteet == * Fullsteam Management * Fullsteam Management: Big Pharma === Viitteet === == Aiheesta muualla == * Facebook-sivut * Instagram-sivut Luokka:Suomalaiset elektronisen musiikin artistit
Ídan luola

Ídan luola (; myös Idéo(n) Ándro(n)) eli Zeuksen luola on luola ja arkeologinen kohde Kreetan saarella Kreikassa. Se sijaitsee 1 498 metrin korkeudessa Ídavuoren itärinteellä Nídan tasangon länsilaidalla saaren keskiosissa. Luola tunnetaan myös nimellä Spiliára tis Voskopoúlas (Σπηλιάρα της βοσκοπούλας, ”Paimentytön luola”). thumb|left|240px|Ídan luola sisältä. Ídan luola on yksi Kreetan merkittävimmistä luolapyhäköistä. Se oli merkittävä kulttipaikka jo neoliittisella ja erityisesti minolaisella kaudella. Siellä palvottiin minolaisen uskonnon miespuolista nuorta jumalaa, joka kuoli ja syntyi uudelleen vuosittain vuodenaikojen kierron mukaan. Luola säilyi kulttikäytössä pitkään aina antiikin ajalle saakka. Tuolloin jumala yhdistettiin Zeukseen. Kreikkalaisessa mytologiassa luola esitettiin Zeuksen syntymäluolana tai tarkemmin luolana, johon Rhea kätki vastasyntyneen Zeuksen, jotta Kronos ei nielisi tätä. Kureettien kerrotaan soittaneen ja tanssineen luolan edessä olevalla tasanteella, jotta Kronos ei kuulisi lapsen itkua. Samaa myyttiä kerrotaan tosin myös Díktivuorella sijaitsevasta Díktin luolasta. Asiasta oli antiikin aikana epäselvyyttä, koska Hesiodoksen Jumalten synty ei mainitse tarkkaa paikkaa. Luolan päätila on 40 metriä pitkä ja 50 metriä leveä. Antiikin aikana luolassa kerrotaan olleen norsunluusta tehty valtaistuin Zeuksen kunniaksi. Luolan edustalla on luonnonkallioon hakattu alttari, joka on edelleen nähtävillä. Luolalla järjestettiin vuosittain juhlat. Mytologiassa kuningas Minoksen kerrotaan käyneen luolalla joka yhdeksäs vuosi vastaanottamassa uudet lait isältään Zeukselta. Pythagoraan kerrotaan vierailleen luolalla ja vihkiytyneen Kreetan Zeuksen mysteereihin. Luolassa on suoritettu arkeologisia kaivauksia kahdesti. Ensimmäiset kaivaukset suoritti Federico Halbherr vuonna 1885. Kaivauksia jatkoi Ateenan arkeologinen seura Giánnis Sakellarákiksen johdolla vuonna 1982. Arkeologisissa kaivauksissa luolasta on löydetty paljon votiiviesineitä. Kaivauksia varten luolan edustalle rakennettiin vaunuja varten kiskot, jotta maa-aines ja talvella luolaan kerääntynyt lumi saataisiin pois. Luola on avoin yleisölle. Sinne voi laskeutua portaita pitkin. == Lähteet == == Aiheesta muualla == Luokka:Anógeia Luokka:Kreikan luolat Luokka:Minolaiset kohteet Kreetalla
Jouko Toiviainen

Jouko Toiviainen (s. 1946 Lappeenranta) on suomalainen kuvanveistäjä. Hän on opiskellut Taideteollisessa oppilaitoksessa vuosina 1964–1966. Sieltä valmistuttuaan hän työskenteli kuvanveistäjien, kuten Heikki Häiväojan, Aimo Tukiaisen ja Kain Tapperin, apuna. Hän oli Oulun läänintaiteilija vuosina 1975–1977. Toiviainen sairastaa ms-tautia, joka estää raskaampien töiden tekemistä, joten hän teettää ne ulkopuolisella. Hän asuu Oulussa. ==Teoksia== * Äyriäinen, 1972, Vantaan Myyrmäki, Uomatie 13 * Ukonlintu ja virvaliekki, Eino Leino -muistomerkki, 1978, Paltamo * Muuttolinnut, Karjala-monumentti 1983, Lappeenranta * Mika Waltarin muistolaatta, 1983, Helsinki, SDP:n puoluetalon seinässä * Raatin punavankileirin muistomerkki, 1988, Oulu == Kuvia julkisista teoksista == Kuva:Toiviainen Jouko - Äyriäinen 1972-m.jpg|Äyriäinen, 1972, Vantaa. Tiedosto:Eino Leino patsas by Jouko Toiviainen.JPG|Ukonlintu ja virvaliekki, Eino Leinon patsas, 1978, Paltamo. Tiedosto:2533. Lappeenranta. Monument Migratory Birds 1.jpg|Muuttolinnut, 1983, Lappeenranta. Tiedosto:MIKAW.jpg|Mika Waltarin muistolaatta, 1983, Helsinki. Tiedosto:Jouko Toiviainen Raatin punavankileirin muistomerkki 1988.jpg|Raatin punavankileirin muistomerkki, 1988, Oulu. ==Lähteet== Luokka:Suomalaiset kuvanveistäjät Luokka:Vuonna 1946 syntyneet Luokka:Elävät henkilöt
W Connection

W Connection on trinidadtobagolainen jalkapalloseura, joka pelaa maan korkeimmalla sarjatasolla TT Pro Leaguessa. Se pelaa kotiottelunsa kymmentuhatpaikkaisella Manny Ramjohn Stadiumilla Marabellassa. ==Pelaajat== ==Nykyisiä pelaajia== Tässä listassa ei ole mainittu kaikkia joukkueen pelaajia Pelaajat Pelaajat Pelaajat Pelaajat Maa Numero Pelipaikka Nimi 1 M Terrence Lewis 2 P Kurt Frederick 3 K Gerard Williams (C) ==Saavutukset== * TT Pro League (6): 2000, 2001, 2005, 2012, 2014, 2018 * FA Trophy (Trinidad ja Tobagon cup) (4): 1999, 2000, 2002, 2014 * CFU Club Championship (5): 2001, 2002, 2006, 2009, 2013 Luokka:Trinidad ja Tobagon jalkapallo Luokka:Jalkapalloseurat Luokka:Vuonna 1999 perustetut urheiluseurat
Kamáresin luola

Kamáresin luola (; myös Spíleo Kamarón) eli Kamaraïkó (Καμαραϊκό) on luola ja arkeologinen kohde Kreetan saarella Kreikassa. Se sijaitsee 1 780 metrin korkeudessa Ídavuoren etelärinteellä Faistóksen kunnassa lähellä Kamáresin kylää, josta se on saanut nimensä. Luola on ollut minolaisaikainen pyhä paikka, joka on liittynyt Faistoksen palatsikeskukseen ja kaupunkiin. Luola löydettiin vuonna 1890. Sitä tutkivat aluksi italialaiset arkeologit ja vuodesta 1913 brittiläiset arkeologit. Arkeologisissa kaivauksissa luolasta on löytynyt votiivilahjaksi jätettyä keramiikkaa ajalta noin 2000–1700 eaa. Sen piirteenä on sen erityinen ohuus: saviastiat ovat parhaimmillaan kananmunankuoren ohuita. Kamáresin luola on kyseisen kaltaisen keramiikan ensimmäinen löytöpaikka, ja siksi tästä keramiikasta käytetään nimitystä Kamáres-keramiikka. Keramiikka on maalattu kirkkain värein mustalle tai ruskealle taustalle. Myöhemmin samanlaista keramiikkaa on löydetty myös muualta Kreetalta, muun muassa Faistoksesta ja Knossoksesta. Luolalle pääsee Kamáresin kylästä pientä jyrkkää polkua pitkin. Nousu kestää noin 3–4 tuntia. Luolasta tehdyt löydökset ovat Iraklionin arkeologisessa museossa. == Lähteet == == Aiheesta muualla == Luokka:Faistós Luokka:Kreikan luolat Luokka:Minolaiset kohteet Kreetalla
Zeuksen luola

Zeuksen luola voi viitata seuraaviin luoliin: * Kreikassa ** Díktin luola eli Psychrón luola, luola Díktivuorella Kreetan saarella ** Ídan luola, luola Ídavuorella Kreetan saarella ** Olympoksen Zeuksen luola, luola Akropolis- kukkulalla Ateenassa ** Zeuksen luola, luola Zasvuorella Náxoksen saarella * Turkissa ** Zeuksen luola, luola Kuşadasıssa Aydınissa
Arménoin minolainen hautausmaa

Arménoin minolainen hautausmaa () on minolaisaikaisen hautausmaan arkeologinen kohde Kreetan saarella Kreikassa. Se sijaitsee Réthymnon kunnassa noin 1,8 kilometriä pohjoiseen Arménoin kylästä, josta se on saanut nimensä, ja noin 8 kilometriä etelään Réthymnon kaupungista. Alueelta tunnetaan yli 230 esihistoriallista hautaa. Ne on ajoitettu myöhäisminolaiselle kaudella (LM III A–B) noin vuosiin 1400–1200 eaa. Lähes kaikki hautausmaan haudat ovat kallioon louhittuja kammiohautoja. Hautoihin johtaa käytävät ja niissä on oviaukko, joka johtaa varsinaiseen hautakammioon. Suurimpiin hautoihin laskeutuu useita metrejä pitkät portaat. Vain yksi tunnetuista haudoista on suuri tholos- eli pyöröhauta. Alueen järjestelmälliset kaivaukset alkoivat vuonna 1969. Tutkijoille on ollut ongelmana, missä lähistöllä olisi sijainnut niin suuri minolainen asutus, että se on tarvinnut näin suuren hautausmaan. Nykyisin arvellaan, että asutus on todennäköisesti sijainnut nykyisen Kástelloksen kylän paikalla. Tutkijoiden mukaan hautausmaa on alun perin suunniteltu ja järjestetty niin, että siinä on ollut alueet varakkaampien ja köyhempien haudoille. Myöhemmässä vaiheessa suuria ja pieniä hautoja on sijoitettu sekaisin. Hautoihin on todennäköisesti haudattu useita henkilöitä kuhunkin. Haudoista on löydetty monia erilaisia hautaesineitä, kuten suuri määrä ruukkuja. Osassa ruukuista on lineaari-B-kirjoitusta. Lisäksi on löydetty lineaari-A-kirjoitusta sisältävä riipus. left|150px|Yksi Arménoin haudoista ulkoa. left|150px|Yksi Arménoin haudoista sisältä. == Lähteet == == Aiheesta muualla == Luokka:Kreikan hautausmaat Luokka:Minolaiset kohteet Kreetalla Luokka:Réthymno
Anthony Powell

Anthony Powell voi tarkoittaa ainakin seuraavia: * Anthony Powell (1905–2000), brittiläinen kirjailija * Anthony Powell (1935–2021), brittiläinen Oscar- palkittu puvustaja.
Charles De’Ath

Charles De'Ath (s. 24. toukokuuta 1968 Lontoo, Iso-Britannia, tunnetaan myös nimillä Charlie De'Ath, Charles De-Ath ja Charles Death) on brittiläinen näyttelijä. Hän on näytellyt mm. TV-sarjoissa Naiskonstaapeli 56, The Last Dective, Emmerdale sekä Holby Cityn sairaala. ==Filmografia== Elokuvat Elokuvat Elokuvat Elokuvat Vuosi Elokuva Rooli Lisätietoja 1994 Fatherland Fake Porter 1995 Face to Face Simon 1995 I.D. Nik 1995 Feast of July Billy Swaine 1996 Different for Girls Young Man at Gig 1999 G:MT – Greenwich Mean Time Chris 2000 Command Approved Ships Officer 2000 Forgive and Forget Alex Credited as Charlie De'Ath 2000 Strong Language Stuart Credited as Charlie De'Ath 2000 Greenfingers Julian 2000 In His Life: The John Lennon Story Peter Eckhorn 2002 Revenger's Tragedy Sordido 2002 A is for Acid Sgt. Symes 2003 Loving You Prosecutor 2005 Harold the Amazing Contortionist Pig Vet 2010 The Glass House Lt. Krieger Currently in post production 2013 Walking with the Enemy Post-production TV-sarjat TV-sarjat TV-sarjat TV-sarjat Vuosi Sarja Rooli Lisätietoja 1995 Wycliffe Stephen Ling One Episode: Four and Twenty Blackbirds 1997 A Touch of Frost D.C. Collier Two Episodes: Penny for the Guy and House Calls 1997 Dangerfield Gary Showcross One Episode: Adam 1998 The New Adventures of Robin Hood Count Lucerne One Episode: The Assassin 1999 Sunburn Mark One Episode 2000 City Central Derek Reska One Episode: Above and Beyond 2000 Urban Gothic Giles One Episode: Vampirology 2000 Emmerdale Farm Daniel Dean Three Episodes: Two in 1999, One in 2000 2001 As If Philip One Episode: Jaime's POV 2002 All About Me Bank Manager One Episode 2003 Mile High Prince Bertil One Episode 2003 The Royal Simon Wake-Palmer One Episode: The Unbreakable Chain 2004 The Courtroom Trevor Wyatt One Episode: Gastos 2005 Down to Earth Richard Miller One Episode: Ignorance is Bliss 2007 Bonkers Mr. Linton One Episode 2007 The Bill Miscellaneous Roles: 1993–2007 Four Episodes: Gone For a Soldier, Cold Calling credited as Charles Death, 197 and Getting Away with Murder 2007 The Last Detective DS Pimlott: 2003–2007 Seventeen Episodes 2008 Casualty Simon (2001) and Doug Stanley (2008) Two Episodes: Girl Power and Silent All These Years 2008 Tohtorit Richard Sutton (2001) and Charlie Driver (2008) Two Episodes: Baby Be Mine: credited as Charles De-Ath and Everything Counts 2009 Moving On Sergeant Connelly 1 Episode: The Butterfly Effect 2009 Doctor Who Adelaide's Fatherhttp://www.bbc.co.uk/programmes/b00p05x8 One Episode: Autumn 2009 Special The Waters of Mars - credited as Charlie De'Ath 2013-2015 Naiskonstaapeli 56 ylikonstaapeli Sidney Fenton 3 series 2015 Hollyoaks Mr. Booth Two Episodes - 9 September 2015 and 10 September 2015 == Lähteet == Luokka:Brittiläiset näyttelijät Luokka:Syntymävuosi puuttuu Luokka:Elävät henkilöt
Joris Daudet

Joris Nattan Daudet (s. 12. helmikuuta 1991 Saintes) on ranskalainen BMX- pyöräilyn maailman- ja Euroopan-mestari. Daudet on 184 senttimetriä pitkä ja painaa 76 kilogrammaa.http://www.baku2015.com/athletes/athlete=daudet- joris-1010907/index.html?intcmp=athletes-hub Hän edustaa Stade Bordelais bmx:ää ja hänen valmentajaan toimii Thomas Allier. Daudet kilpaili vuoden 2012 kesäolympialaisissa sijoittuen yhdenneksitoista.http://www.sports- reference.com/olympics/athletes/da/joris-daudet-1.html MM-kilpailuista hän on saavuttanut kaksi kultaa, kaksi hopeaa ja kaksi pronssia. EM-kilpailuista hänellä on yksi kulta. Vuoden 2015 Euroopan kisoista Bakusta Daudet saavutti kultaa. == Lähteet == Luokka:Ranskalaiset pyöräilijät Luokka:Ranskalaiset olympiavoittajat Luokka:Vuonna 1991 syntyneet Luokka:Elävät henkilöt
Sam Willoughby

Sam Willoughby (s. 15. elokuuta 1991 Bedford Park) on australialainen BMX- pyöräilyn olympiamitalisti ja maailmanmestari. 173 senttimetriä pitkä ja 85 kilogrammaa painava Willoughby edustaa Redline Bicycles -seuraa.http://www.troyleedesigns.com/athletes/bicycle/sam-willoughby Willoughby saavutti olympiahopeaa vuoden 2012 kesäolympialaisista Lontoosta.http://www.sports-reference.com/olympics/athletes/wi/sam- willoughby-1.html MM-kilpailuista Willoughbyllä on kolme kultaa. Vuonna 2014 hän saavutti kultaa niin eliittikilpailusta kuin aika-ajostakin. == Lähteet == Luokka:Australialaiset pyöräilijät Luokka:Australialaiset olympiamitalistit Luokka:Vuonna 1991 syntyneet Luokka:Elävät henkilöt
Santalahden seisake

Santalahden seisake (, ratakm 191+521Vaunut.org - Liikennepaikat) oli rautatieliikennepaikka Tampere–Pori-radalla Santalahden kaupunginosassa Tampereella. Seisakepaikka valmistui heti radan valmistuessa, jolloin se palveli pääasissa Santalahden lukuisia teollisuusyrityksiä. Vuonna 1907 valmistui Bruno Granholmin suunnittelema Platformskjul I -tyypin liikennepaikkarakennus, jota muutettiin 1920-luvulla.Iltanen, s. 117. Santalahden liikennepaikan eteläpuolelle Pispalanharjun rinteille muodostui 1870- ja 1880-luvuilta lähtien taaja-asutusta samaan aikaan kun Näsijärven rannassa aloittivat toimintansa kattohuopa- ja luujauhotehtaat, pahvitehdas, saha, mylly sekä myöhemmin myös tulitikkutehdas. Alueen tunnetuin teollisuuslaitos oli kuitenkin Pispalan Haulitehdas torneineen. Pispalan alueen asukasluku kasvoi voimakkaasti Porin radan rakentamisen aikaan, kun Kyttälän alue Tammerkosken itäpuolella järjestettiin uudelleen. Pispalasta muodostettiin taajaväkinen yhdyskunta vuonna 1912, ja se siirrettiin koko läntisen esikaupunkialueen mukana Pohjois-Pirkkalan kunnasta Tampereen kaupunkiin vuoden 1937 alussa. Miehitys Santalahdesta poistettiin vuonna 1968. Vuonna 1971 liikenteelle avatun uuden Pohjanmaan radan junat eivät käyttäneet Santalahden seisaketta. Henkilöliikenne lopetettiin 1975 ja tavaraliikenne muutama vuosi myöhemmin 1979. Asemarakennus on purettu 1970-luvulla. == Lähteet == * Jussi Iltanen: Radan varrella: Suomen rautatieliikennepaikat. 3. painos. [Helsinki]: Karttakeskus, 2011. ISBN 978-951-593-214-3 (sidottu) Sivu 117 == Aiheesta muualla == *Kuvia Vaunut.org -sivustolla Luokka:Tampereen rautatieliikennepaikat Luokka:Pirkanmaan lakkautetut rautatieliikennepaikat Seisake Luokka:Bruno Granholmin suunnittelemat rakennukset Luokka:Suomen 1890-luvulla rakennetut rautatieliikennepaikat
Stefan Michailow

Stefan Michailow (sukunimi vuodesta 1925 Helenius; 9. marraskuuta 1866Henkilötietoja(maksullinen artikkeli) Helsingin Sanomat 9.11.1926, HS Aikakone. Viitattu 12.3.2018. – 1947) oli suomalais-venäläinen arkkitehti. Michailow syntyi Novgorodin kuvernementissa, Venäjän keisarikunnassa. Hänen isänsä oli venäläinen santarmialiupseeri ja äitinsä suomalainen Turusta kotoisin ollut Augusta Sofia Helenius. Michailowin perhe muutti jo 1860-luvulla Turkuun, kun perheen isä sai siirron Sirkkalan kasarmille. Perheessä puhuttiin ruotsia ja venäjää. Michailow opiskeli arkkitehdiksi 1884–1888 Polyteknillisessä opistossa. Hän oli yleisten rakennusten ylihallituksessa ylimääräisenä arkkitehtina Turun lääninrakennuskonttorissa vuodesta 1888 alkaen, mutta hän suunnitteli myös rakennuksia yksityisille asiakkaille. Michailow suunnitteli rakennuksia pääasiassa Turkuun ja Hämeenlinnaan. Vuonna 1896 Michailow johti Pietarissa Suomen ministerivaltiosihteerinviraston muutos- ja korjaustöitä. Michailowista tuli vuonna 1914 yleisten rakennusten ylihallituksen toinen arkkitehti ja hiukan myöhemmin Hämeen lääninrakennuskonttorin esimies. Tässä tehtävässä hän oli vuoteen 1934 saakka, jolloin jäi eläkkeelle. Turussa on Michailowin mukaan nimetty Michailowinkatu.Mikä ihmeen Michailow? Turun Sanomat 16.3.2015 == Rakennuksia == * Caleniuksen kivimuurit, kaksi kauppias Isak Caleniuksen liiketaloa Yliopistonkadun ja Puolalankadun kulmassa, Turku 1888 * Rauman Seurahuone, ravintolarakennus, 1888 * Linnankatu 34, Turku 1893, purettu * Turun kuritushuoneen itäinen selliosasto ja verstasrakennus, Kakolanmäki, Turku 1894, poistettu käytöstä 1935 * Turun ortodoksisen kirkon puinen kellotorni 1898, purettu 1930 * Warrantti, Turun satama, 1899, nykyisin hotelli ja suojelukohde * Tallbergin liiketalo, Aleksanterinkatu 21, Helsinki 1902, (yhdessä Elia Heikelin kanssa) * Kauppias K. Sjöblomin jugendtyylinen kauppahuone- ja asuinrakennus, Puutarhakatu 12, Turku 1902, paloi 1984, rakennettiin uudelleen * Affärscentrumin tiilimakasasiinit, Turku 1903, purettu 1978 * Humelinin tupakkatehdas, Uudenmaankatu 7–9, Turku 1907, purettu 1965 * Turun kuritushuoneen länsisellirakennus, Kakolanmäki, Turku 1908–1911, muutettu asuinkäyttöön * Vankimielisairaala, Kakolanmäki, Turku 1908, suunnittelija Ernst Kranck, Michailow johti rakentamista * Kauppaneuvos Wladimir Kuwschinoffin jugendtyylinen liiketalo, Maariankatu 6, Turku 1909, purettu 1980 * Turun Kivipainon tehdas- ja konttorirakennus, Linnankadun ja Ursininkadun kulma, Turku 1909 * Turun Suomalainen Säästöpankki, 1910, purettu 1976 * Lindqvistin liiketalo, Yliopistonkatu 34, 1910, purettu 1982 * Raitiovaunuhallien verstasrakennus, 1912 * Lahtisen vuokratalo, Niittykatu 3, Hämeenlinna 1928, purettu 1982 * Seminaarinkadun-Eureninkadun kulmatalo, Hämeenlinna 1928 * Torikadun-Hiekkakadun kulmatalo, Hämeenlinna 1928 * Hämeenlinnan tullikamari, 1933, suojeltu kaavalla == Lähteet == Luokka:Suomalaiset arkkitehdit Luokka:Suomen venäläiset Luokka:Vuonna 1866 syntyneet Luokka:Vuonna 1947 kuolleet
Gwenedeg

Gwenedeg on yksi bretonin kielen neljästä päämurteesta ja kaikkein eniten muista bretonin murteista eroava murre. Se on bretonin nykyisistä murteista itäisin, ja sitä puhutaan Gwenedin kaupungin mukaan nimetyn historiallisen Bro-Gwenedin maakunnan alueella. Luokka:Bretonin kieli
Honkapirtti

Honkapirtti on Turun Ruissalossa sijaitseva kaksikerroksinen, karjalaistyylinen hirsirakennus, jonka on alun perin veistänyt lounaissuomalainen jalkaväkirykmentti 14 jatkosodan asemasotavaiheen aikana Uhtualla. Talo pystytettiin ensin reservikomppanian alueelle Uhtuan länsipuolelle ja siirrettiin sitten Turkuun rintaman paluukuljetuksina vuonna 1943.Honkapirtti , Ruissalon huviloita -sivu, Turun kaupunki. Viitattu 6.10.2015. Talossa toimii kahvila. ==Historiaa== Talo sai alkunsa, kun rintamamiesten keskuudessa nousi huoli kaatuneiden aseveljien omaisista ja sodassa vammautuneista sotainvalideista. Syntyi ajatus rauhan koitettua kotiseudulle siirrettävästä rakennuksesta, jonka toiminnoilla voitaisiin rahoittaa aseveljien ja heidän perheidensä avustustoimintaa. Turun kaupunki luovutti Honkapirtille tontin Ruissalosta, jonne talon pystyttivät uudelleen lomalla olleet rintamamiehet ja palveluksesta jo lomautetut ikäluokat. Talon hallinnointia varten perustettiin yhdistys JR 14 Aseveljet ry, joka kuitenkin jouduttiin pian lakkauttamaan rauhanehtojen mukaisesti ja muiden aseveliyhdistysten tavoin. Yhdistys lahjoitti talon Turun kaupungille. Turku kaavaili vuonna 2008 talon myymistä, mutta hankkeesta luovuttiin.Huhu Honkapirtin sulkemisesta perätön – kahvilan pito kilpailutetaan , Turun Sanomat 6.10.2015. Honkapirtti on malliltaan ja tyyliltään aito Vienan karjalaistalo. Rakennukseen käytetyt kelohirret olivat 16-metrisiä ja latvastaan silloinkin 12-tuumaisia. Rakennuksen yläkerrassa on 20 hengen kokoontumistila ja alakerrassa kahvila.Honkapirtti , Venuu.fi. Viitattu 6.10.2015. Kahvila tarjoilee päivittäin lounaaksi hernekeittoa ja pannukakkua.Ruissalon Honkapirtti , Amica. Viitattu 6.10.2015. Kuva: Honkapirtti - original site in Uhtua in 1943.jpg| Honkapirtti veistettiin ja pystytettiin alustavasti Uhtualla. Kuva: Honkapirtti in Ruissalo, Turku - sign.jpg| Muistokyltti pystytyksestä Ruissaloon 1943. Kuva: Honkapirtti, Ruissalo, Turku - Café.jpg| Honkapirtissä on kahvila. ==Lähteet== ==Aiheesta muualla== * Honkapirtin kotisivu Luokka:Ruissalo Luokka:Turun rakennukset ja rakennelmat
Neal Walk

Neal Eugene Walk (29. heinäkuuta 1948 Cleveland, Ohio – 4. lokakuuta 2015 Phoenix, Arizona) oli yhdysvaltalainen koripalloilija. Keskushyökkääjänä pelannut Walk pelasi NBA-liigassa vuosina 1969–1976, Italiassa ja Israelissa. Walkilta leikattiin 1987 selkäydinkasvain, ja hän menetti leikkauksen seurauksena jalkojensa hallinnan liikkuen loppuelämänsä pyörätuolilla.Iltalehti.fiBasketball-Reference.com Walk aloitti pelaajauransa vuonna 1969, jolloin hänet varattiin sarjaan toisella vuorolla edellään ainoastaan Kareem Abdul-Jabbar. Walk pelasi kahdeksan kautta Sunsissa, Jazzissa ja Knicksissä. Charles Barkleyn lisäksi hän oli Phoenix Sunsin seurahistoriassa ainoa pelaaja, joka on tehnyt samalla NBA-kaudella keskiarvoikseen yli 20 pistettä ja 12 levypalloa. == Lähteet == * Neal Walk NBA Stats Basketball-Reference.com === Viitteet === Luokka:Yhdysvaltalaiset koripalloilijat Luokka:Vuonna 1948 syntyneet Luokka:Vuonna 2015 kuolleet
Life Goes On

Life Goes On voi tarkoittaa ainakin seuraavia: * Life Goes On, Sashin albumi vuodelta 1998 * Life Goes On, Traen albumi vuodelta 2007 * Elämä voittaa (Life Goes On), yhdysvaltalainen televisiosarja vuosilta 1989–1993.